Les Biblioteques Municipals commemoren el Dia Mundial del Teatre amb una animació lectora protagonitzada pel teatre d’ombres
2025-07-24

Fantasia, realitat, riures, personatges amb els quals identificar-se, històries d’ara i de sempre…tot això i molt més és el que ofereix el teatre, una de les arts culturals més especials del món. Per a commemorar el el 27 de març, Dia Mundial del Teatre i donar-lo a conèixer als menuts usuaris i usuàries, la Biblioteca Infantil de Burjassot ha programat una divertida animació lectora en la qual el teatre serà el protagonista.

El conte El Monstruo de Colores, d’Anna LLenas, convertit en espectacle de teatre d’ombres arribarà a la Biblioteca Infantil el dijous 27 de març, a les 18.00 hores, en una nova vesprada d’animació lectora pensada per als més menuts de la casa i les seues famílies.

L’activitat descobrirà als participants què és el teatre d’ombres i com, a través d’ell, es poden conéixer les diferents emocions que experimenten totes les persones alhora que s’aprenen els colors. A més, en el suro de la Biblioteca Infantil es penjarà el Missatge del Dia del Teatre 2025.